CELEX: 22018D1527
Language: lv
Date: 2018-09-28 00:00:00
Title: ĀKK un ES Vēstnieku komitejas Lēmums Nr. 3/2018 (2018. gada 28. septembris), ar ko sniedz apstiprinājumu Lauksaimniecības un lauku sadarbības tehniskā centra (CTA) direktoram par Centra 2007.–2016. finanšu gada budžeta izpildi [2018/1527]

12.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 256/119
               
            
         ĀKK UN ES VĒSTNIEKU KOMITEJAS LĒMUMS Nr. 3/2018
         (2018. gada 28. septembris),
         ar ko sniedz apstiprinājumu Lauksaimniecības un lauku sadarbības tehniskā centra (CTA) direktoram par Centra 2007.–2016. finanšu gada budžeta izpildi [2018/1527]
         ĀKK UN ES VĒSTNIEKU KOMITEJA,
         ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1), un jo īpaši tā III pielikuma 3. panta 4. punktu,
         ņemot vērā ĀKK un EK Vēstnieku komitejas Lēmumu Nr. 3/2006 (2006. gada 27. septembris) par Lauksaimniecības un lauku sadarbības tehniskā centra (CTA) finanšu noteikumiem (2),
         ņemot vērā Lauksaimniecības un lauku sadarbības tehniskā centra finanšu pārskatus par 2007.–2016. finanšu gadu, kas pieņemti attiecīgi katra minētā gada 31. decembrī,
         ņemot vērā revidentu ziņojumus par Centra pārskatiem par 2007.–2016. finanšu gadu,
         pieņemot zināšanai Centra direktora sniegtās atbildes uz revidentu komentāriem,
         tā kā:
         
                     (1)
                  
                  
                     Centra ieņēmumi 2007.–2016. finanšu gadā sastāvēja galvenokārt no ieguldījumiem no Eiropas Attīstības fonda, kas 2007. gadā bija 20 148 346 EUR, 2008. gadā – 17 812 007 EUR, 2009. gadā – 16 334 434,15 EUR, 2010. gadā – 22 132 300 EUR, 2011. gadā – 17 556 601 EUR, 2012. gadā – 19 776 871 EUR, 2013. gadā – 22 327 270 EUR, 2014. gadā – 25 656 397 EUR, 2015. gadā – 15 177 000 EUR un 2016. gadā – 16 859 000 EUR.
                  
               
                     (2)
                  
                  
                     Direktors Centra budžetus 2007.–2016. finanšu gadā kopumā ir izpildījis tā, ka būtu jāsniedz viņam minēto budžetu izpildes apstiprinājums,
                  
               IR NOLĒMUSI ŠĀDI.
         
            Vienīgais pants
            Komiteja, pamatojoties uz revidentu ziņojumiem un finanšu pārskatiem par attiecīgajiem finanšu gadiem, ar šo sniedz Lauksaimniecības un lauku sadarbības tehniskā centra direktoram apstiprinājumu par Centra 2007.–2016. finanšu gada budžeta izpildi.
         
         
            Briselē, 2018. gada 28. septembrī
            
               
                  ĀKK un ES Vēstnieku komitejas vārdā –
               
               
                  priekšsēdētāja
               
               Ammo Aziza BAROUD
            
         
         
            (1)  OV L 317, 15.12.2000., 3. lpp.
         
         
            (2)  OV L 350, 12.12.2006., 1. lpp.